Dipesalema 58 | Baebele ya mo Internet | Thanolo ya Lefatshe le Lesha
Go mokaedi. “O se ka wa tlisa tshenyo.” Ya ga Dafide. Miketame. 58 A tota lo ka bua ka tshiamo ka boyone lo didimetse?+A lo ka atlhola ka thokgamo, lona bomorwa batho?+ 2 Go na le moo, a bo lo dira tshiamololo ka tlhamalalo go le kana kang mo lefatsheng ka pelo,+Lo bo lo baakanyetsa thubakanyo ya diatla tsa lona tsela!+ 3 Baikepi e sale ba sokame go tswa sebopelong;+Ba kgarakgatshegile fa e sa le ba tswa mo sebopelong go ya pele;Ba bua maaka.+ 4 Botlhole jwa bone bo tshwana le botlhole jwa noga,+Ba susu jaaka kake e e thibang tsebe ya yone,+ 5 E e se kitlang e reetsa lentswe la batshereanyi,+Le fa mongwe yo o botlhale a dirisa mafoko a maselamose go kolopa.+ 6 Modimo, kgola meno a bone mo molomong wa bone.+Roba ditlhaa tsa ditawana tse di seriri, wena Jehofa. 7 E kete ba ka nyerologa jaaka e kete ke mo metsing a a tsamayang ka tsela ya one;+E kete o ka oba bora jwa metswi ya gagwe fa ba phutlhama.+ 8 O tsamaya jaaka kgopa e gakologa;Ruri ga ba na go bona letsatsi jaaka tshenyegelo ya mosadi.+ 9 Pele ga dipitsa tsa lona di utlwa mokaikai o o goditsweng,+Dimela tse di tala tse di sa ntseng di tshela le tse di tukang, o tla di tlosa jaaka phefo e e tsubutlang.+ 10 Mosiami o tla ipela ka gonne o bone pusoloso.+O tla tlhapisa dikgato tsa gagwe mo mading a moikepi.+ 11 Mme batho ba tla re:+ “Ruri mosiami o na le maungo.+Ruri go na le Modimo yo o atlholang mo lefatsheng.”+